จักรพรรดินีเปี้ยน (โจมอ)

จักรพรรดินีเปี้ยน (มีบทบาทในช่วง ค.ศ. 250 – 260) หรือ เปี้ยน-หฺวางโฮ่ว () ชื่อตัวไม่ทราบ เป็นจักรพรรดินีของรัฐวุยก๊กในยุคสามก๊กของจีน เป็นพระมเหสีของโจมอจักรพรรดิลำดับที่ 4 ของวุยก๊ก

 พระประวัติ 
บิดาของจักรพรรดินีเปี้ยนคือเปี้ยน หลง (卞隆)(夏四月甲寅，封后父卞隆為列侯。) สามก๊กจี่ เล่มที่ 4. ผู้เป็นหลานปู่ของเปี้ยน ปิ่ง (卞秉) น้องเขยของโจโฉผู้เป็นพระปัยกา (ปู่ทวด) ของโจมอ เปี้ยน ปิ่งเป็นน้องชายของเปียนซี (卞氏 เปี้ยนชื่อ) ภรรยาของโจโฉ เปียนซีจึงเป็นป้าทวดของจักรพรรดินีเปี้ยน 

โจมอสมรสกับจักรพรรดินีเปี้ยนในปี ค.ศ. 255 ขณะโจมอมีพระชนมายุ 14 พรรษา(三月，立皇后卞氏，大赦。) สามก๊กจี่ เล่มที่ 4. ส่วนพระชนมายุของจักรพรรดินีเปี้ยนนั้นไม่ทราบ ไม่มีบันทึกเพิ่มเติมเกี่ยวกับสิ่งที่จักรพรรดินีเปี้ยนทรงกระทำ เนื่องจากโจมอพระสวามีทรงอยู่ภายใต้การควบคุมอย่างเข้มงวดของผู้สำเร็จราชการแทนพระองค์สุมาสูและสุมาเจียว และไม่ทราบว่าเกิดอะไรขึ้นกับจักรพรรดินีเปี้ยนหลังโจมอพยายามก่อรัฐประหารเพื่อโค่นล้มสุมาเจียวแต่ไม่สำเร็จในเดือนมิถุนายน ค.ศ. 260 และถูกปลงพระชนม์ขณะพยายามกระทำการดังกล่าว

 ดูเพิ่ม 
 พงศาวลีวุยก๊ก#ผานชูเยฺวี่ยน, จูชูเยฺวี่ยน และฉิวเจาอี๋
 รายชื่อบุคคลในยุคสามก๊ก

 อ้างอิง 

 บรรณานุกรม 
 ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
 เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
 ซือหม่า กวาง (1084). จือจื้อทงเจี้ยน.

หมวดหมู่:จักรพรรดินีแห่งวุยก๊ก